Uredba Komisije (EGS) št. 992/72

z dne 15. maja 1972

o spremembi Uredbe št. 172/66/EGS o določitvi izravnalnih koeficientov za oljčno olje

KOMISIJA EVROPSKE SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta št.136/66/EGS [1] z dne 22. septembra 1966 o vzpostavitvi skupne ureditve trga za olja in maščobe, kakor je bila nazadnje spremenjena z Uredbo (EGS) št. 2727/71[2], in zlasti člena 13(4) Uredbe,

ob upoštevanju Uredbe Sveta št. 162/66/EGS [3] z dne 27. oktobra 1966 o trgovini z olji in maščobami med Skupnostjo in Grčijo in zlasti členov 3(4) in 9 Uredbe,

ker je Uredba Komisije št.172/66/EGS [4] z dne 5. novembra 1996, kakor je bila nazadnje spremenjena z Uredbo (EGS) št. 2445/71 [5], določila izravnalne koeficiente za različne vrste in kakovosti nerafiniranega oljčnega olja;

ker se je nizka stopnja proizvodnje oljčnega olja lampante v Skupnosti in v Španiji, glavni državi izvoznici, znatno zvišala predvsem v zadnjih tednih pri ponudbenih cenah za to olje na svetovnem trgu in trgu Skupnosti; ker je po drugi strani visoka stopnja proizvodnje jedilnega deviškega olja v Skupnosti povzročila padec vrednosti te kakovosti, kar se je odražalo v ceni olja iste kakovosti, ponujene na svetovnem trgu;

ker je zaradi tega prišlo do znatne spremembe v razlikah med ponudbenimi cenami različnih kakovosti olja v primerjavi s tistimi, ki so bile upoštevane, ko so bili izravnalni koeficienti nazadnje določeni; ker se zato, da se zagotovi pravilna uporaba sistema prelevmanov, nova Priloga z ustreznimi koeficienti za oljčno olje, ki je predmet zadevnih ponudb, nadomesti s Prilogo k zgoraj navedeni uredbi;

ker so ukrepi, predvideni s to uredbo, v skladu z mnenjem Upravljalnega odbora za olja in maščobe,

SPREJELA NASLEDNJO UREDBO:

Člen 1

Priloga k tej uredbi nadomesti Prilogo k Uredbi št. 172/66/EGS.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. maja 1972

Za Komisijo

Predsednik

S. L. Mansholt

PRILOGA

Izravnalni koeficienti za različne vrste in kakovosti nerafiniranega oljčnega olja

Opis kakovosti (stopnja kislosti predstavlja vsebnosti proste maščobne kisline, ki je izražena v gramih oleinske kisline na 100 gramov olja) Izravnalni koeficient

Znesek, ki ga je treba odšteti od cene (obračunska enota/100 kg) Znesek, ki ga je treba dodati k ceni (obračunska enota/100 kg)

Deviško olje, extra, z najvišjo stopnjo kislosti 7 Deviško olje,ekstra, s stopnjo kislosti višjo od 0.7, vendar ne višjo kot 1 Deviško olje, ki izvira in prihaja iz Tunizije, imenovano "super extra" Deviško olje, ki izvira in prihaja iz Tunizije, imenovano "extra" Deviško olje, fino Deviško olje, fino, ki izvira in prihaja iz Maroka in Tunizije Deviško olje, razen olja lampante, ki izvira in prihaja iz Andaluzije (Španija) Deviško olje, navadno Deviško olje, olje lampante, s stopnjo kislosti 1 ali stopnjo alkalnosti 1 Deviško olje, olje lampante, s stopnjo kislosti 1,5 Deviško olje, olje lampante, s stopnjo kislosti 2 Deviško olje, čisto, s stopnjo kislosti 3 ali stopnjo alkalnosti 3 Deviško olje, olje lampante, s stopnjo kislosti 4 Deviško olje, olje lampante, s stopnjo kislosti 5 ali stopnjo alkalnosti 5 Deviško olje, olje lampante, s stopnjo kislosti 6 Deviško olje, olje lampante, s stopnjo kislosti 7 Deviško olje, olje lampante, s stopnjo kislosti 8 Olje iz oljčnih tropin s stopnjo kislosti 5 ali stopnjo alkalnosti 5 Druga olja iz oljčnih tropin: koeficient ekvivalentnosti, ki se uporablja za druga olja iz oljčnih tropin s stopnjo kislosti 5 ali stopnjo alkalnosti 5, zvišano ali znižano za 0,80 obračunske enote na manjšo ali višjo stopnjo kislosti 11,000 10,000 8,000 4,000 4,000 - 1,000 - 2,000 - - 2,600 3,100 3,600 4,600 5,600 6,600 7,600 8,600 9,600 43,000

[1] UL 172, 30.9.1966, str. 3025/66.

[2] UL L 282, 23.12.1971, str. 8.

[3] UL 197, 29.10.1966, str. 3393/66.

[4] UL 202, 7.11.1966, str. 3481/66.

[5] UL L 252, 13.11.1971, str. 11.